Ulocerus

***Ulocerus*** er en slekt av biller i gruppen snutebiller (Curculionoidea). De har antenner som ikke er knebøyde og mangler en kølle ytterst. Ellers er det fleste av artene lette å kjenne på at de er svært lange, tynne og flate. De lever for det meste i død ved. 
## Utseende
Middelsstore, slanke, gråbrune biller. De er ofte brunlige av farge, med lite tydelig behåring. **Hodet** er ganske lite og i midten trukket ut til en vanligvis ganske lang og slank snute. Antennene er 11-leddete, kraftige. De er ikke knebøyde og har ikke en kølle ytterst. Antennefestet er på snuten, men plasseringen kan variere mellom ganske nær spissen og helt ved roten. Vanligvis sitter antennene på siden av snuten, men de kan også være festet på oversiden. Fasettøynene er ganske små og runde. **Brystskjoldet** (pronotum) er tydelig lengre enn bredt, med rundede sider. Det er sterkt avsmalnet fremover. **Dekkvingene** er parallellsidige, noe flate, med eller uten punktrekker. **Beina** er forholdsvis lange, særlig frambeina, og føttene er fem-leddete, men det fjerde leddet er svært lite slik at de kan se fireleddete ut. Det tredje leddet er tolappet, og det ytterste leddet er smalt og sigdformet. Det er vanligvis stor forskjell mellom kjønnene, og hannene er lengre og tynnere enn hunnene, gjerne med større hode, lengre snute, lengre frambein og ofte også større kjever. Som vanlig for insekter som lever i død ved kan størrelsen variere mye innen samme art, særlig for hannene.

## Levevis
De fleste artene lever i død ved, først og fremst av løvtrær. Noen av artene lever av sopp i død ved, og det er sannsynlig at de aktivt dyrker soppen. Noen arter lever i gangene til barkbiller, andre lever sammen med maur (såkalte myrmekofiler).
De ekstreme formene man ser hos mange hanner tyder på intens konkurranse om hunnene, og det ser ut til at de største hannene, med størst hode og lengst snute, får de fleste hunnene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[Brentidae]]** Billberg, 1820
****** Underfamilien Brentinae Billberg, 1820  – 1150 arter i 285 slekter, tropiske og subtropiske områder
******* Stammen Ulocerini Schönherr, 1823
******** Slekten ***Ulocerus***  Schönherr, 1823
********* *[[Ulocerus albiornatus]]* Izecksohn, 1962
********* *[[Ulocerus amazonicus]]* Damoiseau, 1962
********* *[[Ulocerus aurivilliusi]]* Senna, 1896
********* *[[Ulocerus bicaudatus]]* Suffrian, 1870
********* *[[Ulocerus boisduvali]]* Senna, 1896
********* *[[Ulocerus cinereus]]* Senna, 1896
********* *[[Ulocerus dalmani]]* Senna, 1896
********* *[[Ulocerus damnosus]]* Damoiseau, 1962
********* *[[Ulocerus fasciatus]]* Izecksohn, 1963
********* *[[Ulocerus fryi]]* Senna, 1896
********* *[[Ulocerus immundus]]* Dalman, 1824
********* *[[Ulocerus laceratus]]*
********* *[[Ulocerus lacerosus]]* Schoenherr, 1823
********* *[[Ulocerus laticornis]]* Sharp, 1895
********* *[[Ulocerus longicornis]]* Senna, 1896
********* *[[Ulocerus longirostris]]* Izecksohn, 1963
********* *[[Ulocerus luridus]]* Senna, 1896
********* *[[Ulocerus mexicanus]]* Sharp, 1895
********* *[[Ulocerus nigrolineatus]]* Senna, 1896
********* *[[Ulocerus pannosus]]*
********* *[[Ulocerus recticauda]]* Senna, 1896
********* *[[Ulocerus rostratus]]* Senna, 1896
********* *[[Ulocerus severini]]* Senna, 1896
********* *[[Ulocerus sharpi]]* Senna, 1896
********* *[[Ulocerus sordidus]]* Sharp, 1895
********* *[[Ulocerus squalidus]]*Dalman, 1824
********* *[[Ulocerus terrosus]]* Senna, 1896
********* *[[Ulocerus tetraurus]]*
********* *[[Ulocerus urocerophorus]]* Izecksohn, 1963

## Kilder
* Gønget, H. 1997. *The Brentidae (Coleoptera) of Northern Europe*. *Fauna Entomologica Scandinavica* 34. E.J. Brill.

## Eksterne lenker
*